Rikunarita-ORG/Wikinium huggingface dataset:
# Յոթ իմաստուն[խմբագրել | խմբագրել կոդը]

| Յոթ իմաստուն
 |
| --- |
|  |
|  Seven Sages Վիքիպահեստում |

Թալես
**«Յոթ իմաստուն»** (հին հունարեն՝ οἱ ἑπτὰ σοφοί
), հատուկ հարգանք վայելող, հին հունական քաղաքական և հասարակական գործիչներ։ Ք․ա 7-6-րդ դարերի մտածողներ, իմաստուն և ճիշտ կյանքի, առօրյա գործնական կյանքի մասին խրատական աշխատանքների հեղինակներ։

|  |  |  |
| --- | --- | --- |
|  | Իմաստունները, իմաստուն խոսքերի առատ պաշար ունեն։ Ամենքն էլ կարող են այդտեղ՝ կյանքի համար շատ օգտակար, խորհուրդներ գտնել։- Ֆեոկրիտ |  |

## Հին Հունաստան

«Յոթ իմաստուններ»․ Մոզայկա մ․թ․ 3-րդ դար․Բաալբեկ․Բեյրութի ազգային թանգարան։Կենտրոնում Կալիոպեն է։Վերևից ժամսլաքի ուղղությամբ՝ Սոկրատես, Շիլոն,Պիթարքոս, Պերիանդեր,Կլեուբուլուս,/վնասված մաս/ ,Ուկլոն,Թալես և Սալոն։
Նրանց անունները հայտարարվել են Աթենքում արքոնթ Դամասիայի ժամանակ ( Ք․ա 582-581 թվականներ)։
Հին աղբյուրները անունների տարբեր ցանկ են բերում, սակայն դրանցից չորսը անփոփոխ են,ընդ որում, Թալեսը միշտ առաջինն է ցանկում։

* Թալես Միլեթացի
* Սոլոն Աթենացի
* Բիանտ Պրիենացի
* Պիթակ Միթիլենացի

Մեզ հասած ամենավաղ ցանկը բերված է պլատոնյան «Պրոտագորաս» երկխոսության մեջ (Ք․ա․6-րդ դար)։

* Կլեոբուլ Լինդացի
* Միսոն Խենացի
* Հիլոն Սպարտացի

Այդտեղ էլ առաջին անգամ հաղորդվում են դրանց մասին ավանդապատումները։

Սոլոնի արձանը ԱՄՆ կոնգրեսի գրադարանում։
Ավելի ուշ Դիոգենեսի ցանկում քիչ հայտնի Միսոնի փոխարեն նշված է կորինթոսցի բռնակալ Պերիանդրը։ Նշվում է, որ այն կարող է Պլատոնի ցանկի փոփոխված տարբերակը լինել։

Դիոգենեսի համոզմամբ այդ ցանկի մեջ մտնում էր Ակուսիլիասը, Անաքսագորաս, Արիստոդեսը, Լասը, Լեոֆանոսը, Լինը, Օրփեոսը, Պամփիլիոսը, Պիսիստրատոս, Պյութագորաս, Ֆերեկիդը, Էպիմենիդը, Էպիհարմը։

Ա.Ն. Չանիշևը գրում է. «Յոթ իմաստունների» իմաստությունը չի կարող վերագրվել ո՛չ գիտությանը, ո՛չ դիցաբանությանը։ Այստեղ, ըստ երևույթին, դրսևորվում է փիլիսոփայության երրորդ հոգևոր աղբյուրը` առօրեական գիտակցությունը, հատկապես այն, ինչը հասնում է կենցաղային իմաստության մակարդակին, որն արտահայտվում է առածների և ասացվածքների մեջ, երբեմն վերածվում է մեծ ընդհանրացման և ստանում մեծ խորություն։

Մ․Ի․ Շախնովիչը նշում է, որ «Հին Հունաստանում փիլիսոփայության ծագումը վերածվում է ժողովրդական իմաստուն խոսքերի», և «հին հունական յոթ իմաստուններին վերագրված ասացվածքները վերադառնում են ժողովրդական բանահյուսություն»։ Նա ուշադրություն է դարձնում պոեզիայի հետ դրանց կապին։ Նշում է, որ յոթ իմաստունների շարքին կարելի է դասել նաև Օրփեոսին։ 3-րդ դարում Օրիգենեսը խորամանկություն ունեցավ այդ շարքին դասելու Մովսեսին և Զորոաստրին։

Իմաստունների խոսքերում, ըստ Մարքսի, «բացահայտում են բարոյական կյանքի տարրական ուժերը»։

Մասնավորապես նշելով Թալեսին՝ Մարքսը ասել է․ «Հունական փիլիսոփայությունը սկսվել է յոթ իմաստուններից»։ Ըստ Հեգելի՝ «նրանք գտնվում են փիլիսոփայության պատմության շեմին»։

## Ծանոթագրություն

## Գրականություն

* *Гаспаров М. Л.* Занимательная Греция. Рассказы о древнегреческой культуре. — М.: «Греко-латинский кабинет» Ю. А. Шичалина, Новое литературное обозрение, 1995. — ISBN 5-86793-008-4
* *Чанышев А. Н.* Курс лекций по древней философии. Учебное пособие для студентов и аспирантов философских факультетов и отделений университетов. — М.: Высшая школа, 1981. — 374 с.
# NEC[խմբագրել | խմբագրել կոդը]

| **NEC** |
| --- |
|  |
|  |
| Տեսակ | բիզնես ձեռնարկություն, ձեռնարկություն, տեսախաղեր մշակող և հանրային ընկերություն |
| Հիմնադրված է | հուլիսի 17, 1899 |
| Վայր | Տոկիո, Ճապոնիա |
| Երկիր |  Ճապոնիա |
| Արդյունաբերություն | IT, Էլեկտրոնիկա և տեսախաղերի արդյունաբերություն |
| Ընդհանուր ակտիվներ | 31,7 մլրդ $ (2010) |
| Հասույթ | ▼840 մլն $ (2018) |
| Մայր ընկերություն | Sumitomo Group և NEC Group? |
| Դուստր ընկերություններ | NEC Corporation of America?, NEC (Germany)?, NEC (United Kingdom)? և NEC Laboratories Europe GmbH? |
| Սեփականատեր | Sumitomo Group |
| Կայք | nec.com​(անգլ.) |
| Մասնակից է | Լինուքս հիմնադրամ, Համացանցի կոնսորցիում, Վայ-Ֆայ Դաշինք, ՖԻԴՈ դաշինք, SD Association, OpenPOWER Foundation, OpenID Foundation?, ITU Radiocommunication Sector?, ITU Telecommunication Standardization Sector? և ITU Telecommunication Development Sector? |
| Բորսա | 6701 |
|  NEC Վիքիպահեստում |

**NEC** (անգլ.՝ Nippon Electric Corporation, ), ճապոնական ընկերություն, որը Sumitomo հոլդինգի մաս է։ 2011 թվականին Fortune Global 500-ի ցանկում զբաղեցնում էր 241-րդ հորիզոնականը։

## Պատմություն

Ստեղծվել է Տոկիոյում 1899 թվականին։ Առաջին տարիներին NEC-ը զբաղվում էր հեռախոսային սարքավորումների արտադրանքով։

## Գործունեությունը

2005 թվականի սեպտեմբերի 30-ի դրությամբ այստեղ աշխատում էր մոտ 147․000 աշխատող՝ ամբողջ աշխարհից։ Ընկերությունն ունի․

* ներկայացուցչություն 18 երկրում
* 23 գործարան՝ 12 երկրում
* 4 գիտահետազոտական կենտրոն՝ 4 երկրում
* վաճառքի կազմակերպումով զբաղվող 61 ընկերություն՝ 26 երկրում

## Ծանոթագրություններ

## Արտաքին հղումներ

* Ընկերության միջազգային կայքը (անգլ.)
# Տասնմեկ[խմբագրել | խմբագրել կոդը]

|  |
| --- |
| **11** տասնմեկ |
| 9 · 10 · **11** · 12 · 13 |
| **Տեսակը**՝ |  |
| **Հայկական**՝ | {{{an}}} |
| **Հռոմեական**՝ | XI |
| **Երկուական**՝ | 10112 |
| **Ութական**՝ | 138 |
| **Տասնվեցական**՝ | B16 |
| Բնական թվեր |

**Տասնմեկ** (**11**), բնական թիվ է, գտնվում է 10-ի և 12-ի միջև։

## Մաթեմատիկայում

* կարգային անունը՝ **տասնմեկերորդ ամենափոքր երկնիշ պարզ թիվն է։

## Այլ բնագավառներում

* տասնմեկը՝

* Նատրիումի ատոմային թիվն է

* հայերենի այբուբենի տառերով գրելաձևը՝ ԺԱ
* «Ապոլոն-11»-ը Լուսնի վրա անձնակազմով իջած առաջին տիեզերանավն է։
* 11-ը Ֆրանսիայի Օդ դեպարտամենտի կարգային թիվն է։

## Մշակույթ

* «Տասնմեկ րոպե»՝ Պաուլո Կոելիոյի վիպակը։

## Սպորտ

* 11 մետրանոցը ֆուտբոլում տուգանային հարվածն է։
* Տասնմեկն են՝

* ֆուտբոլի թիմի խաղացողները
# Սերբեր

| Սերբեր |
| --- |
|  |
|  |
| Ընդհանուր քանակ |
|
մոտ **10 միլիոն** |
| Բնակեցում |
|

|  |  |  |
| --- | --- | --- |
| '*Բալկաններ* |  |  |
|  Սերբիա (բացառությամբ Կոսովո) | 5,988,150 (2011) |  |
|  Կոսովո | 146,128 (2013) |  |
|  Բոսնիա և Հերցեգովինա | 1,086,733 (2013) |  |
|  | 186,633 (2011) |  |
|  Չեռնոգորիա | 178,110 (2011) |  |
|  Սլովենիա | 38,964 (2002) |  |
|  Հյուսիսային Մակեդոնիա | 35,939 (2002) |  |
|  Ռումինիա | 18,076 (2011) |  |

 |
| Լեզու(ներ) |
|
սերբերեն |
| Հավատք(ներ) |
|  |

**Սեբեր** (սերբ.՝ Срби / *Srbi*
) ազգ և հարավսլավոնական էթնոս, որը ձևավորվել է Բալկանյան թերակղզում։ Սերբերի մեծամասնությունը բնակվում է Սերբիայում և առանձնացած Կոսովոյում, նախկին Հարավսլավիայի երկրներ Բոսնիա և Հերցեգովինայում, Խորվաթիայում ու Չեռնոգորիայում։ Սերբերը ունեն նշանակալի փոքրամասնություններ Հյուսիսային Մակեդոնիայում և Սլովենիայում։ Կան մեծ թվով Սերբական սփյուռք Արևմտյան Եվրոպայում և Եվրոպայից դուրս, հատկապես Հյուսիսային Ամերիկայում և Ավստրալիայում։

Սերբերը Հարավարևելյան Եվրոպայի մյուս ժողովուրդների հետ կիսում են մեծ քանակությամբ մշակութային գծեր։ Սերբերը մեծ մասամբ ուղղափառ եկեղեցու հետևորդներ են։ Սերբերենը Սերբիայի պաշտոնական լեզուն է և համապաշտոնականը Կոսովոյում ու Բոսնիա և Հերցեգովինայում, և սերբերեն գրեթե մեծ մասամբ խոսում են Չեռնոգորիայում։

## Ծագում

Սերբերի ժամանակակից ինքնությունը հիմնված է Ուղղափառ եկեղեցու և ավանդույթների վրա։ 19-րդ դարում սերբական ազգային ինքնությունը դրսևորվեց պատմության և ավանդույթի, միջնադարյան ժառանգության, մշակութային միասնության գիտակցմամբ՝ չնայած տարբեր կայսրությունների տիրապետության տակ ապրելուն։ Երբ Սերբիայի իշխանությունը ձեռք բերեց անկախությունն Օսմանյան կայսրությունից, սերբերի ազգային ինքնության գլխավոր հիմքը դարձավ ուղղափառությունը, քանի որ այդ լեզվով խոսում էին հարավսլավոնական այլ ազգեր՝ (խորվաթներ և բոսնիացիներ)։ *Սլավա* ավանդույթը, որը ընտանիքի սրբի փառաբանման օրն է, սերբական ինքնության բնորոշման կարևոր գործոն է և այն համարվում է սերբերի ամենակարևոր և ամենատոնական եկեղեցական տոնը։

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 331)։*  |
# Սևամորթներ

**Սևամորթեր** տերմին է, որն ունի երկու տարբեր իմաստներ կամ մեկնաբանություններ:

«Աֆրիկյան ժողովուրդներ»
1. Արևադարձային և Հարավային Աֆրիկայի արմատական բնակչությունը։ «Նեգր» տերմինի գործածությունը, որպես ընդհանուր էթնիկական անվանում, ճիշտ չէ, քանի որ Աֆրիկայի նեգրերի թվին են պատկանում զանազան ընտանիքների ու խմբերի լեզուներով խոսող շատ ժողովուրդներ ու ցեղեր (բանտու, ատլանտյան և այլն)։ Թիվը Աֆրիկայում ավելի քան 200 մլն (1971) է։ Աֆրիկացիներն իրենց նեգր չեն անվանում։
2. 16-19-րդ դարերում Աֆրիկայից բերված տարբեր ցեղերի ստրուկների հետնորդներն Ամերիկայում, որոնք զգալիորեն միասերվել են սպիտակամորթ և մասամբ՝ հնդկացի բնակչության հետ և ընդունել տիրապետող՝ անգլերեն, ֆրանսերեն, իսպաներեն, պորտուգալերեն, հոլանդերեն լեզուները։ Նեգրերի թիվը՝1971 թվականին, Աֆրիկայում ավելի քան 200 միլիոն, բայց աֆրիկացիներն իրենց նեգր չեն անվանում։ Քանակը Ամերիկայում՝ մոտ 100 միլիոն (որից մոտ 2/3-ը՝ մուլատներ)։ Դրանցից 23 միլիոն բնակվում է ԱՄՆ-ում, մոտ 25 մլն՝ Բրազիլիայում, մնացածը՝ հիմնականում Կարիբյան ծովի ավազանում։ Ամերիկայում Նեգրերը առանձին ժողովուրդներ են կազմում Հայիթիում, Ջամայկայում, Գայանայում, Սուրինամում, ինչպես նաև Բարբադոսում և Փոքր Անտիլյան մի քանի այլ կղզիներում, ուր նրանք հիմնական բնակչությունն են։ Մի քանի երկրներում նեգրերը մտնում են այդ երկրի հիմնական ժողովուրդների կազմի մեջ» (ԱՄՆ-ի ամերիկացիների, բրազիլացիների, կուբացիների, վենեսուելացիների, պուերտոռիկացիների և այլն)։ Ամերիկյան երկրների (բացառությամբ սոցիալիստական Կուբայի) նեգրերը սովորաբար աշխատավորության առավել ճնշված խավերն են։ Թեև 1960-ական թթ․ ԱՄՆ-ի նեգրերի իրավահավասարության համար համառ պայքարում հասան որոշակի հաջողությունների, սակայն նրանց հանդեպ փաստորեն կիրառվում է խտրականության քաղաքականություն (նրանց մեծ մասը բնակվում է գետտոներում) աշխատանքային պայմանների ու աշխատավարձի, կրթության, բուժսպասարկման և այլ հարցերում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 213)։*  |
# BlackBerry

**BlackBerry**, սմարթֆոն, արտադրվել է «Research In Motion» ընկերության կողմից։ BlackBerry-ի ստեղնաշարը QWERTY-ի է։

BlackBerry-ի վաճառքը Ռուսաստանում սկսվել է 2000 թվականի հոկտեմբերի 7-ին և շարունակվում է վաճառվել մինչ օրս։ Մինչ օրս վաճառվել է շուրջ 20.000 կոմպլեկտ։

Ունի «bluetooth» ծրագրային հաստատում։

Քաշը՝ 114 գրամ է։ Փիքսելները՝ 50×106,7×14,5։

## Տեսակները

2007
* BlackBerry 8820
* Blackberry 8830 World Edition

2008-2009
* BlackBerry World
* BlackBerry Curve 8900
* BlackBerry Bold 9000
* BlackBerry Storm 9500
* BlackBerry Curve 9300

2010
* BlackBerry Bold 9700
* BlackBerry Torch 9800
* BlackBerry Bold 9780
* BlackBerry Storm2 9520

2011
* BlackBerry Torch 9860
* Blackberry Bold 9900
* BlackBerry PlayBook
* BlackBerry P'9981

2013
* BlackBerry Z3
* BlackBerry Z10
* BlackBerry Z30
* BlackBerry Q5
* BlackBerry Q10

2014
* BlackBerry Passport
* BlackBerry Leap (Rio)

## Արտաքին հղումներ

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «BlackBerry» հոդվածին։ |
# Սոֆյա Վերգարա

| **Սոֆյա Վերգարա** իսպ.՝ Sofía Margarita Vergara Vergara |
| --- |
|  |
| Ծնվել է | հուլիսի 10, 1972(1972-07-10) (53 տարեկան) |
| Ծննդավայր | Բառանկիլյա, Կոլումբիա |
| Կրթություն | Marymount International School Barranquilla? և Կոլումբիայի ազգային համալսարան |
| Քաղաքացիություն |  Կոլումբիա և  ԱՄՆ |
| Կրոն | կաթոլիկություն և քրիստոնեություն |
| Մասնագիտություն | մոդել, կինոդերասանուհի, հեռուստահաղորդավարուհի, հեռուստատեսային դերասանուհի, հեռուստատեսային պրոդյուսեր, ձայնային դերասանուհի, դերասանուհի և կինոպրոդյուսեր |
| Աշխատավայր | Univision, American Broadcasting Company, CoverGirl, PepsiCo, Kmart?, Քոմքասթ, State Farm Insurance? և Rooms To Go? |
| Ծնողներ | հայր՝ Julio Enrique Vergara Robayo?, մայր՝ Margarita Vergara Dávila De Vergara? |
| Ամուսին(ներ) | Joe Gonzalez? և Ջո Մանգանելո |
| Համատեղ ապրող(ներ) | *անհայտ* |
| Պարգևներ և մրցանակներ | ԱՄՆ կինոդերասանների գիլդիայի մրցանակ կատակերգական սերիալում լավագույն դերասանական կազմի համար NAACP Image Award for Outstanding Supporting Actress in a Comedy Series? և Հոլիվուդյան փառքի ծառուղու աստղ |
| sofiavergara.com |
|  |

**Սոֆյա Մարգարիտա Վերգարա Վերգարա** (իսպ.՝ Sofía Margarita Vergara Vergara, հուլիսի 10, 1972(1972-07-10), Բառանկիլյա, Կոլումբիա), կոլումբիացի դերասանուհի, մոդել և հաղորդավարուհի։

Նախնական ճանաչման է արժանացել ուշ 1990-ականներին «Univision» իսպանալեզու հեռուստաալիքով հաղորդումներ վարելուց։

Առավելապես հայնտի է «Սմուրֆներ» (2011), «Նոր տարվա նախօրե» (2011), «Երեք պնակալեզները» (2012), «Փախուստ երկիր մոլորակից» (2013) «Մաչետեն սպանում է» (2013) և այլ ֆիլմերում ունեցած դերակատարումից։

2012 և 2013 թվականներին ճանաչվել է որպես Միացյալ Նահանգների հեռուստատեսության ամենաբարձր վարձատրվող դերասանուհին։

«Ժամանակակից ընտանիք» («Ամերիկյան ընտանիք») սերիալում ունեցած դերակատարման համար առաջադրվել է չորս Ոսկե Գլոբուս, չորս Պրայմ-թայմ Էմմի և յոթ Կինոդերասանների միության մրցանակի։ 2014 թվականին «Ֆորբս» հանդեսի կողմից ճանաչվել է որպես աշխարհի 32-րդ ամենաազդեցիկ կինը։

## Ծանոթագրություններ

## Արտաքին հղումներ

* Պաշտոնական կայք
* Էջը IMDb կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սոֆյա Վերգարա» հոդվածին։ |
# Օտարաբանություն[խմբագրել | խմբագրել կոդը]

**Օտարաբանություն**, տվյալ լեզվի նորմային խորթ փոխառյալ երևույթներ (արտահայտություններ, բառեր, արտասանության եղանակներ)։ Օտարաբանություն են դիտվում այն փոխառությունները, որոնք շեղումներ են ընդունված լեզվական կանոնական մակարդակից։ Նկատի ունենալով օտարաբանությունների «աղբյուրը», կարող են լինել հունաբանություն, լատինաբանություն, արաբաբանություն, ռուսաբանություն, ֆրանսաբանություն, թուրքաբանություն և այլն։

## Գրականություն

Հ. Զ. Պետրոսյան, Ս. Ա. Գալստայան, Թ. Ա. Ղարագյուլյան, Լեզվաբանական բառարան, Ե., 1975, էջ 313։</ref>

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 12, էջ 576)։*  |
# Միջազգային օլիմպիական կոմիտե

| **Միջազգային օլիմպիական կոմիտե** |
| --- |
|  |
|  |
| Տեսակ | ոչ առևտրային կազմակերպություն, հասարակական կազմակերպություն և Սպորտային միջազգային ֆեդերացիա |
| Հիմնադրված է | հունիսի 23, 1894 |
| Հիմնադիր | Պիեր դը Կուբերտեն և Դեմետրիուս Վիկելաս |
| Վայր | Լոզան, Շվեյցարիա և Château de Vidy |
| Երկիր |  Շվեյցարիա |
| Դուստր ընկերություններ | Olympic Channel Services?, Olympic Broadcasting Services?, Եվրոպական օլիմպիական կոմիտեներ, Association of National Olympic Committees of Africa?, Panam Sports?, Ասիայի օլիմպիական խորհուրդ և Oceania National Olympic Committees? |
| Կայք | olympics.com/ioc |
| Մասնակից է | Սպորտի և ժամանցի օբյեկտների միջազգային ասոցիացիա և SportAccord? |
|  International Olympic Committee Վիքիպահեստում |

**Միջազգային օլիմպիական կոմիտե** (ՄՕԿ) (ֆրանսերեն՝ Comité international olympique, CIO), օլիմպիական շարժման բարձրագույն ղեկավար օրգան։ Ստեղծվել է 1894 թվականի հունիսի 23-ին, ֆրանսիացի հասարակական գործիչ Պիեռ դե Կուբերտենի (1863-1937) նախաձեռնությամբ։ ՄՕԿ-ի կազմի մեջ սկզբում մտան 12 երկրների 14 ներկայացուցիչներ (Ռուսաստանից գեներալ Բուտովսկին), որոնք նաև իրենց երկրներում ազգային օլիմպիական կոմիտեների կազմակերպիչներն էին։ Առաջին նախագահ ընտրվեց Հունաստանի ներկայացուցիչ Դ․ Վիկելասը։ Օլիմպիական խարտիայի (հրովարտակ) բնորոշմամբ ՄՕԿ-ի գլխավոր խնդիրներն են․ օլիմպիական խաղերի ծրագրերի հաստատումը, նրանց պարբերաբար անցկացումը և կատարելագործումը, սիրողական սպորտի զարգացման կազմակերպումն ու ղեկավարումը, բոլոր երկրների մարզիկների միջև բարեկամության ու համագործակցության ամրապնդումը։ ՄՕԿ-ը մշտական գործող կազմակերպություն է, որի անդամներն ընտրվում են ազգային օլիմպիական կոմիտեներ ունեցող երկրներից և համարվում ՄՕԿ-ի ներկայացուցիչ՝ իրենց երկրներում։ Յուրաքանչյուր երկրում կարող է լինել ՄՕԿ-ի միայն մեկ անդամ, բացառությամբ խոշոր, օլիմպիական շարժմանը առանձնապես ակտիվ մասնակցություն ունեցող երկրների և այն երկրների, որոնցում տեղի են ունեցել օլիմպիական խաղեր։ 1980 թվականին ՄՕԿ-ը միավորում էր 148 ազգային օլիմպիական կոմիտե և ուներ 89 անդամ։ Մինչև 1966 թվականը ՄՕԿ-ի անդամներն ընտրվում էին ցմահ, դրանից հետո ընտրվածները պետք է պաշտոնաթող լինեն 72 տարեկան դառնալիս։ ՄՕԿ-ի գերագույն օրգանը սեսիան է (անդամների ընդհանուր ժողովը), որը հրավիրվում է տարեկան մեկ, իսկ օլիմպիական տարում՝ 2 անգամ (ամառային և ձմեռային օլիմպիադաների նախօրյակին)։ Սեսիաների միջև ընկած ժամանակաշրջանում օլիմպիական շարժման ղեկավարումը իրականացնում է գործադիր կոմիտեն, որն ընտրվում է ՄՕԿ-ի անդամների կազմից։ Գործկոմի մեջ մտնում են նախագահը (ընտրվում է 8 տարին մեկ), 3 փոխնախագահ և 5 անդամ, որոնք ընտրվում են 4 տարին մեկ։ ՄՕԿ-ի շտաբ-բնակարանը Լոգանն է (Շվեյցարիա)։ ՄՕԿ-ի 8-րդ նախագահն է Խուան Անտոնիո Սամարանչը (1980 թվականից, Իսպանիա)։

## Ծանոթագրություններ

## Արտաքին հղումներ

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միջազգային օլիմպիական կոմիտե» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 582)։*  |
# Լյուքսեմբուրգի պատմություն

**Լյուքսեմբուրգի պատմություն**։ Հռոմեական կայսրության ժամանակ Լյուքսեմբուրգի տերիտորիան մտել է Բելգիկա-Պրիմա պրովինցիայի, վաղ միջնադարում՝ Ֆրանկական թագավորության կազմի մեջ։ 10-րդ դարից ժամանակակից Լյուքսեմբուրգի տերիտորիան եղել է Լյուքսեմբուրգի կոմսության, 14-րդ դարից՝ Լյուքսեմբուրգի դքսության բաղկացուցիչ մասը։ 16-րդ դարում Նիդերլանդական բուրժուազիական հեղափոխությունից հետո մնացել է Իսպանական Նիդերլանդների, 1714 թվականից՝ Ավստրիական Նիդերլանդների կազմում։ 1794 թվականին Լյուքսեմբուրգը նվաճել է Ֆրանսիան։ 1814-1815 թվականին Վիեննայի կոնգրեսի որոշմամբ կազմվել է Լյուքսեմբուրգի դքսությունը՝ Գերմանական միության կազմում, բայց կառավարել է Նիդերլանդների թագավորը՝ անձնական ունիայի կարգով (վերջինս դադարել է 1890 թվականին)։ Լյուքսեմբուրգի ժամանակակից սահմանները հաստատվել են 1839 թվականին՝ Բելգիա-նիդերլանդական պայմանագրով։ 1842 թվականին Լյուքսեմբուրգը միացել է Գերմանիայի մաքսային միությանը։ Վերջինիս վերացումից (1866) հետո, տերությունների 1867 թվականի Լոնդոնի կոնֆերանսում, Լյուքսեմբուրգը հայտարարվել է «ընդմիշտ չեզոք» պետություն։ Առաջին համաշխարհային պատերազմի ժամանակ Լյուքսեմբուրգը գրավել են գերմանական զորքերը։ 1935 թվականին Լյուքսեմբուրգի և ԽՍՀՄ-ի միջև հաստատվել են դիվանագիտական հարաբերություններ։ 1940 թվականի մայիսի 10-ին Լյուքսեմբուրգը օկուպացրել է ֆաշիստական Գերմանիան։ Լյուքսեմբուրգը ազատագրվել է 1945 թվականի փետրվարին։ 1948 թվականին Լյուքսեմբուրգի սահմանադրությունից հանվել է նրա չեզոքության մասին հոդվածը։ Լինելով Բենիլյուքսի անդամ՝ Լյուքսեմբուրգը ստորագրել է 1948 թվականի Բրյուսելի պակտը, 1949 թվականին մտել է Հյուսիս-Ատլանտյան դաշնագրի կազմակերպության (ՆԱՏՕ) մեջ։ Լյուքսեմբուրգը Ածխի և պողպատի եվրոպական միավորման (1951 թվականից), Եվրոպական տնտեսական համագործակցության (1957 թվականից) մասնակից է։ Ետպատերազմյան տարիներին Լյուքսեմբուրգի կառավարող շրջանները վարում են ԱՄՆ-ի, Ֆրանսիայի և ԳՖՀ-ի հետ տնտեսական և քաղաքական միությունն ամրապնդելու կուրս։ Լյուքսեմբուրգի առաջադիմական ուժերը, Լյուքսեմբուրգի կոմկուսի գլխավորությամբ, գործուն պայքար են մղում խաղաղության, եվրոպական անվտանգության ամրապնդման, Լյուքսեմբուրգի ավանդական չեզոքության քաղաքականությանը վերադարձնելու, աշխատավորների սոցիալական ու դեմոկրատական իրավունքների համար։ 1960-ական թվականներից սկսած ուժեղացել են գործնական առնչությունները Լյուքսեմբուրգի և ԽՍՀՄ-ի միջև։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
# Անգլիական անուն[խմբագրել | խմբագրել կոդը]

ԱՄՆ-ում մանկական անունների պատմական տարածվածությունը։ Ներկայացված են անուններ, որոնք երբևէ զբաղեցրել են թոփ հնգյակը, իսկ թափատառով նշված են երբևէ առաջին հորիզոնական զբաղեցրածները
Անգլախոս երկրներում երեխան ծնվելուց ավանդաբար ստանում է երկու անուն՝ անձնանուն (անգլ.՝ personal name, first name) և միջին անուն (անգլ.՝ middle name)։ Ավելի կարևոր և էական դեր ունի հենց առաջինը՝ անձնանունը։ «Անձնանուն» տերմինի տակ հասկացվում է նախ և առաջ «սուբյեկտի անհատական անվանումը» (Ա․ Վ․ Սուպերանսկայա), որը ծնվելուց օրվանից պաշտոնապես դրոշմվում է նրան։

## Օգտագործման հերթականություն

Անգլերենում անունների հերթականությունը խստորեն ֆիքսված է և հիմնականում ազգանունը հաջորդում է անվանմանը։ Մեկ այլ տեսանկյունից, այբբենական ցուցակներում (օրինակ թղթե Բրիտանիկա հանրագիտարանոմ կամ հեռախոսային տեղեկատուներում), ինչպես նաև պաշտոնական փաստաթղթերում երբեմն օգտագործվում է հակառակ դասավորվածությունը։

## Անձնանուն

Շատ անձնանուններ դժվարությամբ են տարբերվում հասարակ լեքսիկոնից և մականուններից (Brun = ա) անուն, բ) մականուն, в) ածական)։ Այստեղ կարելի է առանձնացնել պարզ (Daene, Wolf, Beald) և ածանցավոր (Ethelberg, Leofwin, Wigfrith, Frithuwulf) անուններ։ Ածանցավոր անուններում հիմնականում տարբերվում են ընդհանուր-գերմանական -ing վերջածանցը, որը նախ և առաջ օգտոգործվում է որպես անտրոպանիմիկություն, ինչը նշանակում է, որ կրողը համարվում է այն մարդու ժառանգը, ով ունի պարզ անունը․ Bruning (Բրունի որդի)։

### Միջին անուն

Միջին անունն (անգլ.՝ middle name) անուն է, որը սովորաբար գտնվում է անձնանվան և ազգանվան մեջտեղում։

## Ազգանուն

Բրիտանական ազգանունները տարածվածություն ձեռք բերեցին 1250-ից 1450 թվականներն ընկած ժամանակներում։ Անգլիական ազգանունների էթնիկական և լեզվական արմատների սպեկտրը արտացոլում է Անգլիայի պատմությունը։

## Գրականություն

* Бондалетов В. Д. Русская ономастика. — М.,1983
* Зайцева К. Б. Английская антропонимия и её стилистическое использование: АКД. Одесса, 1979.
* Суперанская А. В. Структура имени собственного. — М.,1983
* Щетинин Л. М. Слова. Имена. Вещи. — Ростов-на-Дону, РГУ.-1966
* Рыбакин А. И. Словарь английских личных имен. — М.,2000

## Աղբյուրներ

* Английские фамилии
* Леонович О. Английские имена
* Самые популярные мужские и женские английские имена.
* Английский речевой этикет Արխիվացված 2007-01-02 Wayback Machine
* И. Бернштейн. Английские имена в русских переводах
* А. И. Рыбакин. Словарь английских личных имен
* Популярные мужские и женские английские имена за последние 100 лет.